慕名而來,失望而回,燒鵝脾嘅價錢,蔗渣嘅享受,先講生蠔,每次只可攞兩隻,size細到好似炒蜆咁細,好似唔想比人食咁,刺身款式得三樣,三文魚冇魚味,吞拿唔新鮮,最衰每次只可攞三片,芝士白汁焗龍蝦仲衰,龍蝦求其烚熟,再加白汁,灑上芝士粉,用火槍燒幾秒,收人幾佰蚊,唔係咁做生意,貴價嘢好似唔想比人食咁,平價熱葷普普通通,甜品款式小,size超迷你,向好方面唸就想你食多幾款,向衰方面唸,有冇攪錯,咁都得,呢間嘢,black list冇下次.